Številka: 84300-3/2021/6

Datum: 19. 5. 2021

Na podlagi šestega odstavka 21. člena Zakona o Vladi Republike Slovenije (Uradni list RS,   
št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) je Vlada Republike Slovenije na 76. redni seji dne 19. 5. 2021 pod točko 1.11 sprejela naslednji

S K L E P :

1. Vlada Republike Slovenije je sprejela Informacijo o aktivnostih Rdečega križa Slovenije na področju zaščite, reševanja in pomoči ter nastalih intervencijskih stroških pri preprečevanju širjenja virusa SARS-CoV-2 in zmanjšanju posledic epidemije nevarne bolezni COVID-19 med 1. januarjem in 31. marcem 2021.
2. Vlada Republike Slovenije prostovoljcem Rdečega križa Slovenije, predvsem pa bolničarjem, izreka posebno priznanje.
3. Vlada Republike Slovenije je odločila, da se za pokritje intervencijskih stroškov, nastalih v obdobju od 1. januarja do 31. marca 2021, zagotovijo finančna sredstva za Rdeči križ Slovenije v višini 133.355,58 evra.
4. Sredstva iz prejšnje točke se zagotovijo iz sredstev splošne proračunske rezervacije oblikovane za namene obvladovanja epidemije nalezljive bolezni COVID-19.
5. Ministrstvo za obrambo prek Uprave Republike Slovenije za zaščito in reševanje izvrši 3. točko tega sklepa, Ministrstvo za finance pa izvrši prejšnjo točko.

Mag. Janja Garvas Hočevar

vršilka dolžnosti generalnega sekretarja

Priloga:

* Informacija o aktivnostih Rdečega križa Slovenije na področju zaščite, reševanja in pomoči ter nastalih intervencijskih stroških pri preprečevanju širjenja virusa   
  SARS-CoV-2 in zmanjšanju posledic epidemije nevarne bolezni COVID-19 med   
  1. januarjem in 31. marcem 2021

Prejmejo:

* Ministrstvo za obrambo
* Uprava Republike Slovenije za zaščito in reševanje
* Ministrstvo za finance
* Ministrstvo za javno upravo
* Ministrstvo za zdravje
* Urad Vlade Republike Slovenije za komuniciranje